b"\n_START_ARTICLE_\nNanyang (Henan)\n_START_PARAGRAPH_\nNanyang (\xe5\x8d\x97\xe9\x98\xb3; pinyin: N\xc3\xa1ny\xc3\xa1ng) er en kinesisk by p\xc3\xa5 pr\xc3\xa6fekturniveau i den sydlige del af provinsen Henan i det centrale Kina. Pr\xc3\xa6fekturet har et areal p\xc3\xa5 26,600 km\xc2\xb2, og befolkningen ansl\xc3\xa5s (2006) til 10.790.000 i hele byprefekturet og 1.730.000 i selve byen._NEWLINE_Byen ligger ved floden Baihe, i et vigtigt landbrugsomr\xc3\xa5de med alsidig produktion. Byen har ogs\xc3\xa5 meget industri._NEWLINE_Nanyang er en af Han-dynastiets vugger, og har en r\xc3\xa6kke kulturminder fra denne epoke i Kinas historie._NEWLINE_I den isolertede 200 meter h\xc3\xb8je \xc3\xa5s Dushan nord for byen Nanyang udvindes der fremdeles jade, og Dushanjaden derfra \xe2\x80\x93 som nu er ret sj\xc3\xa6lden \xe2\x80\x93 anses som en af de fire ypperste kinesiske jadesorter.\n_START_SECTION_\nTrafik\n_START_PARAGRAPH_\nKinas rigsvej 312 l\xc3\xb8ber gennem omr\xc3\xa5det. Den f\xc3\xb8rer fra Shanghai og ender ved gr\xc3\xa6nsen til Kasakhstan, og passerer blandt andet Suzhou, Nanjing, Hefei, Xinyang, Xi'an, Lanzhou, Jiayuguan og Urumqi."